Gandia acull el dissabte el 10 K nocturn Memorial Toni Herreros en la seua VI edició
04 juny 2018

## Gandia acull el dissabte el 10 K nocturn Memorial Toni Herreros en la seua VI edició04 juny 2018Última actualització: 14 juliol 2025

![](../gestion/img/_AO_8524-copia.jpg)  
  

La regidora delegada d'esports a l'Ajuntament de Gandia, Lydia Morant, ha presentat en roda de premsa juntament amb president del CA Safor Delikia, Vicent Boscà, la setena edició del 10K nocturn de la platja de Gandia - Memorial Toni Herreros, "una persona estimada en el món de l'esport de la ciutat i especialment en l'atletisme".  
  
**Lydia Morant** també ha afegit en la seua presentació que "l_a cursa es troba dins del Circuit de carreres de la Diputació i compta amb un traçat totalment urbà, pla i homologat. És una de les carreres més ràpides de la província, perfecta per fer marca i que destaca per la gran participació de dones_".  
  
La prova tindrà eixida al carrer Clot de la Mota i finalitzarà al passeig Marítim. Les inscripcions es poden realitzar fins al pròxim dimecres a la web del club i a la de la Diputació de València. En aquest moment són més de 2.500 persones les que ja han confirmat la seua participació.  
  
**Vicent Boscà**, ha recordat que per cinqué any consecutiu la prova s'emmarca dins del circuit de carreres de la Diputació de València. "_És una prova que té darrere molta feina de tots: voluntaris, el Club i l'Ajuntament. Posseeix un marcat caràcter turístic, ja que atrau moltes persones de diversos punts del país. En aquest sentit hem involucrat a empreses privades i entitats perquè els participants no només vinguen a participar sinó que també puguen conéixer la ciutat i gaudir de tot el que ofereix_".  
  
El president del club, va informar que a partir de divendres els inscrits podran recollir els seus dorsals a l'Hotel Bayren des de les 18:30 fins a les 22 hores i dissabte de 10:00 a 14:00 hores. Per la vesprada es trasllada el lliurament de dorsals a la plaça del Port, des de les 17:00 i fins a les 20:30 hores.  
  
Dels 2.500 inscrits, un 29% són dones i aquest any hi haurà representants de 26 províncies. Els clubs amb més representació seran els dos de la ciutat.